Diari Oficial de la Generalitat Valenciana


Sumari del DOGV 6547, del 20-06-2011 (2011/6889)

Informació pública del Projecte de Reparcel·lació Forçosa dels Sectors S-1a i S-3 del Pla General d'Ordenació Urbana d'Alfara de la Baronia.
--------------------------------------------------------------------------------------------------------------------------------------------

### Dades del document

Número de DOGV
:   6547

Data del DOGV
:   20-06-2011

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2011/6889


Data del document
:   31-05-2011

Organisme emissor
:   Nova Osmond, SL

Tipus de document
:   Anunci

Descriptors 

:   * Alfara de la Baronia
    * pla d'urbanisme
    * empresa privada

Informació pública del Projecte de Reparcel·lació Forçosa dels Sectors S-1a i S-3 del Pla General d'Ordenació Urbana d'Alfara de la Baronia. [2011/6889]
En compliment de l'article 169.5 de la Llei Urbanística Valenciana, l'entitat mercantil Nova Osmond, SL, en la seua condició d'agent urbanitzador, ha formulat el Projecte de Reparcel·lació Forçosa dels Sectors S-1a i S-3 del PGOU d'Alfara de la Baronia.
En aplicació del que disposa l'article 177 de la Llei 16/2005, de 30 de desembre, de la Generalitat, Urbanística Valenciana (en endavant LUV), en relació amb l'article 416 del Decret 67/2006, de 19 de maig, del Consell, pel qual s'aprova el Reglament d'Ordenació i Gestió Territorial i Urbanística, (en endavant ROGTU), Nova Osmond, SL, una vegada redactat el projecte de reparcel·lació, el presenta a l'Ajuntament d'Alfara de la Baronia i l'exposa al públic. Prèviament a la publicació d'aquest anunci s'ha remés la corresponent notificació als interessats. D'una altra banda, i en compliment del que disposen els esmentats preceptes, es publica aquest anunci a fi de sotmetre a exposició pública el projecte indicat, durant el termini d'un mes, en el Diari Oficial de la Comunitat Valenciana.
Es fa constar que durant aquest termini els interessats en aquest procediment podran formular qualssevol al·legacions que els convinguen segons dret, tot això en els termes i les condicions de la LUV i del ROGTU, i a aquest efecte qualsevol interessat podrà consultar el projecte de reparcel·lació forçosa depositat en la Secció d'Urbanisme de l'Ajuntament d'Alfara de la Baronia.
En aplicació de l'article 172.3 de la LUV, els propietaris i titulars de drets afectats per la reparcel·lació estan obligats a exhibir els títols que posseïsquen i declarar les situacions jurídiques, drets reals i personals que coneguen i afecten les seues finques, per la qual cosa aquesta notificació val com a requeriment per a l'aportació de la informació indicada; s'avisa, així mateix, que l'omissió, error o falsedat d'aquestes declaracions no podrà afectar el resultat objectiu de la reparcel·lació. En el cas que s'aprecie dol o negligència greu podrà exigir-se la responsabilitat civil o penal que corresponga.
Especialment, es requereix als titulars de béns i drets afectats per la reparcel·lació que aporten a l'expedient la documentació necessària per a practicar una adequada valoració de les construccions, instal·lacions, plantacions i, si és el cas, activitats que hagen de ser objecte d'indemnització a càrrec del projecte de reparcel·lació forçosa. Es fa constar que durant el període d'informació pública, els propietaris de sòl que per l'escassa quantia del seu dret no reben adjudicació sobre parcel·la podran sol·licitar, d'acord amb altres propietaris, l'adjudicació dels seus drets formant un condomini en la finca de resultat, si escau, adjudicada.
Així mateix, de conformitat amb el que disposa l'article 174.7 de la LUV: «durant l'exposició al públic de la reparcel·lació, a fi d'evitar el proindivís, els interessats podran efectuar requeriments recíprocs per a substituir les quotes de condomini previstes en el projecte amb indemnitzacions en metàl·lic. El requeriment haurà de cursar-se mitjançant acta notarial i oferir, simultàniament i alternativament, el pagament o el cobrament de la indemnització en metàl·lic, i el requerit tindrà un termini de 10 dies per a triar si prefereix pagar o cobrar a un mateix preu unitari. El pagament o consignació de la indemnització haurà de ser objecte de garantia financera amb caràcter previ a l'aprovació del projecte de reparcel·lació. L'aportació de la garantia esmentada és condició d'eficàcia dels indicats requeriments. Si un propietari no atén un requeriment degudament formulat s'entendrà que prefereix cobrar i la reparcel·lació s'aprovarà en conseqüència».
Les al·legacions podran presentar-se en qualsevol registre d'entrada de l'Ajuntament d'Alfara de la Baronia o en la resta de formes que disposa l'article 38 de la Llei 30/1992 de Règim Jurídic de les Administracions Públiques i del Procediment Administratiu Comú.
I a fi de dotar de les màximes garanties el procediment, a l'empara del que disposa l'article 59 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, es notifica, també, als titulars de béns i drets la identitat dels quals és desconeguda, o tot i ser coneguda, és desconegut el seu domicili o pot ser erroni; així com respecte a qualssevol altres titulars de béns i drets afectats per l'actuació dels quals s'ignore el lloc de la notificació o el mitjà o bé, intentada la notificació, no s'haja pogut practicar. De la mateixa manera, aquest edicte es notifica a qualssevol altres titulars de béns i drets afectats per l'actuació, la titularitat, identitat o domicili dels quals no consten en aquest procediment.
València, 31 de maig de 2011.- L'apoderat: José Antonio Berzosa Lamata.